hotchpotch/miracl-hf-unified huggingface dataset:
น้ำประสานทอง
น้ำประสานทอง หรือ บอแรกซ์ เป็นสารประกอบที่สำคัญของโบรอน ชื่อทางเคมี โซเดียมโบเรท ชื่อสามัญ น้ำประสานทอง หรือผงเนื้อกรอบ หรือเพ่งแซ เมื่อถ้าอยู่ในรูปผลึกบริสุทธิ์จะไม่มีสี ถ้านำไปเผาต่อจนไม่มีน้ำอยู่ในโมเลกุลจะเรียกน้ำประสานทองสะตุ เป็นผงมีสีขาว ละลายน้ำได้ง่าย มีรสขมเล็กน้อย 
บอแรกซ์พบได้ในธรรมชาติตามก้นทะเลสาบหลายแห่งที่แห้งในฤดูแล้ง รวมทั้งมักพบปนในดินและน้ำใต้ดินในแถบพื้นที่ใกล้ภูเขาไฟ บอแรกซ์ที่ผลิตในทางการค้าทั้งหมดมาจากธรรมชาติ ประเทศผู้ผลิตที่สำคัญได้แก่ สหรัฐ ชิลี ตุรกี อิหร่าน ธิเบต โรมาเนีย เป็นต้น
บอแรกซ์ประมาณ 70 % ที่ผลิต ถูกใช้เป็นส่วนผสมในการทำแก้วและเซรามิก บอแรกซ์เป็นสารที่มีการใช้ประโยชน์ได้หลายด้าน ใช้สกัดแร่ทองคำ เป็นฟลักซ์ในการเชื่อมโลหะ ผลิตภัณฑ์ที่ใช้ในบ้านหลายอย่าง เช่น เป็นส่วนผสมในสารทำความสะอาด สบู่ ยาสีฟัน ใช้เป็นสารปรับสภาพน้ำในสระว่ายน้ำ ในภาคเกษตรใช้ทำปุ๋ยให้โบรอนซึ่งเป็นธาตุอาหารรองที่พืชต้องการรวมทั้งสามารถใช้ทำยาเบื่อแมลงเนื่องจากมีความเป็นพิษต่อแมลง
บอแรกซ์ถูกใช้เป็นส่วนผสมในอาหารมาตั้งแต่ยุคโบราณ โดยเฉพาะใช้ในการถนอมอาหาร บอแรกซ์สามารถใช้แทนเกลือแกงในกรณีที่ไม่ต้องการให้มีรสเค็ม เช่นใช้ดองไข่ปลาคาร์เวียร์เป็นต้น ชาวเอเชียบางประเทศนิยมใส่ในแป้งให้เหนียวกรุบ ใส่ในลูกชิ้นทำให้เนื้อเหนียวเด้ง ประวัติการใช้เป็นส่วนประกอบของอาหารที่ยาวนานนับพันปีทำให้นักวิชาการส่วนหนึ่งเชื่อว่าบอแรกซไม่มีอันตรายต่อมนุษย์ 
"บอแรกซ์เป็นสารที่มีข้อถกเถียงโต้แย้งว่าปลอดภัยหรือมีอันตราย ข้อมูลที่ทั้งสองฝ่ายนำมาเสนอมีความขัดแย้งกันอย่างมาก การรับฟังข้อมูลควรพิจารณา ข้อมูลที่ทางราชการของประเทศไทยยอมรับอยู่ในกลุ่มที่เชื่อว่าบอแรกซ์มีอันตราย แต่ข้อมูลที่นำเสนอในที่นี้จะยึดถือตาม Wikipedia ภาคภาษาอังกฤษซึ่งให้ระดับอันตรายเท่ากับ 1 คือ อาจก่อเกิดความระคายเคืองเท่านั้น"
ความเป็นพิษ (toxicity) บอแรกซ์ไม่มีความเป็นพิษต่อมนุษย์โดยตรง เมื่อเข้าสู่ร่างกายจะมีผลต่อร่างกายคล้ายการได้รับเกลือแกง (NaCl) อาการเป็นพิษจะเกิดต่อเมื่อได้รับบอแรกซ์เป็นปริมาณที่ค่อนข้างสูงมาก ปริมาณที่เป็นพิษ (median lethal dose) คือ 2.66 กรัมต่อน้ำหนักตัวหนึ่งกิโลกรัมซึ่งใกล้เคียงกับปริมาณที่เกลือแกงจะเกิดเป็นอันตรายต่อร่างกาย กลไกการเกิดพิษและอาการที่ถูกพิษก็มีลักษณะคล้ายคลึงกับการได้รับเกลือแกงมากเกินขนาด
ความเป็นสารก่อให้เกิดมะเร็ง (carcinogen) ในอดีตเคยมีรายงานการทดลองทางการแพทย์อ้างว่าการให้หนูทดลองรับประทานบอแรกซ์ในปริมาณที่สูงมากๆติดต่อกันหลายปีอาจทำให้เป็นมะเร็งได้ ในสหรัฐ EPA ออกข้อจำกัดการใช้บอแรกซ์ในปี พ.ศ. 2489 อย่างไรก็ตามผลการทดลองทางการแพทย์นี้มีข้อเคลือบแคลง เนื่องจากเทียบเท่ากับการใช้ปริมาณบอแรกซ์ที่สูงมากติดต่อกัน 5-10 ปี ซึ่งไม่ใช่เงื่อนไขที่จะเป็นจริงในทางปฏิบัติ ในเดือนกุมภาพันธ์ พ.ศ. 2529 EPA ได้ประเมินใหม่ว่าไม่มีหลักฐานที่บ่งชี้ว่าบอแรกซ์มีอันตรายหรืออาจก่อให้เกิดมะเร็ง การประเมินซ้ำในปี พ.ศ. 2549 ยืนยันว่าไม่พบความเป็นอันตรายของบอแรกซ์
ในปัจจุบันหลายประเทศยังคงห้ามใช้บอแรกซ์เป็นส่วนผสมในอาหารรวมทั้งประเทศไทย
สังกะสีออกไซด์
สังกะสีออกไซด์ (Zinc oxide) เป็นสารประกอบที่มีสูตรเคมี ZnO มีลักษณะเป็นผงที่ไม่ละลายในน้ำและใช้ผสมในผลิตภัณฑ์หลายชนิดเช่น ยาง พลาสติก เซรามิก แก้ว น้ำมันเครื่อง สีทา สารยึดเกาะ อาหาร แบตเตอรี และอื่น ๆ ในธรรมชาติพบในรูปซินไซต์ แต่ส่วนใหญ่ได้จากการสังเคราะห์
ในสมัยโบราณเรียกฝุ่นจีน หญิงจีนและญี่ปุ่นใช้เป็นแป้งผัดหน้า ใช้ผสมในยาแก้ฝีหนอง โรคผิวหนัง ปัจจุบันใช้ผสมในเครื่องสำอาง
ตะกั่ว (แก้ความกำกวม)
คำว่าตะกั่ว นัอกจากหมายถึงโลหะที่มีสัญลักษณ์ Pb แล้ว ในภาษาไทยโบราณยังอาจหมายถึง
ไม่เจ็บอย่างฉันใครจะเข้าใจ
"ไม่เจ็บอย่างฉันใครจะเข้าใจ" เป็นซิงเกิลของฟิล์ม บงกช ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 6 มีนาคม พ.ศ. 2556 และเป็นเพลงประกอบละครเรื่อง "สามีตีตรา" ในปี พ.ศ. 2557
เพลง "'ไม่เจ็บอย่างฉันใครจะเข้าใจ" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 เมษายน พ.ศ. 2557 และอันดับสูงสุดที่ 5 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตะกั่วแดง
ตะกั่วแดง หรือ เสน หรือ Lead(II,IV) oxide (Red lead หรือ minium) เป็นสารประกอบของตะกั่วที่มีสีแดงสว่างหรือสีส้ม สูตรทางเคมีเป็น PbOหรือ 2 PbO·PbO เป็นผงละเอียดสีแดง ใช้ในอุตสาหกรรมแก้วและสีทา เคยใช้ลงพื้นเหล็กเพื่อกันสนิม
วอลเลย์บอลชายชิงแชมป์โลก 1966
วอลเลย์บอลชายชิงแชมป์โลก 1966 เป็นการแข่งขันวอลเลย์บอลที่จัดขึ้นในประเทศ เป็นครั้งที่หกของการแข่งขันวอลเลย์บอลชายชิงแชมป์โลก 30 สิงหาคม – 11 กันยายน พ.ศ. 2509
ใครสักคน
"ใครสักคน" เป็นซิงเกิลของฟิล์ม บงกช เป็นเพลงประกอบละครโทรทัศน์เรื่อง "พราว" ทางช่อง 7 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 16 ตุลาคม พ.ศ. 2557
เพลงนี้ สื่ออารมณ์แทนผู้หญิงที่ภายนอกอาจจะดูเ­ก่งและแกร่ง แต่ลึกๆก็ยังรอคอยใครสักคนที่มาเติมเต็มอา­รมณ์อ่อนไหว เรียกได้ว่า กระแทกใจคนโสดหน้าหนาวนี้ได้อย่างจัง
เพลง "ใครสักคน" ได้ติดชาร์ตอันดับสูงสุด 4 ใน 5 ของชาร์ตหมวดเพลง GMM Gmember Chart MV Top 5 ประจำวันที่ 10 พฤศจิกายน พ.ศ. 2557 จากเว็บไซต์ Gmember และติดอันดับสูงสุด 4 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 17 มกราคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ดินสอพองในปล้องไม้
ดินสอพองในปล้องไม้ (Tabasheer (ภาษาฮินดูสตานี: तबाशीर หรือ طباشیر) หรือ "Banslochan" (बंसलोचन, بنسلوچن)) บางครั้งสะกดเป็น Tabachir หรือTabashir) เป็นตัวยาที่ใช้ในยาแผนโบราณ ลักษณะเป็นแผ่นหรือผงสีขาว องค์ประกอบส่วนใหญ่เป็นซิลิกอนออกไซด์ พบในปล้องไม้ไผ่ เช่น ไผ่ป่า ("Bambusa arundinacea") ภาษาจีนเรียกเทียนจุ๊หวาง ใช้เป็นยาแก้ชักในเด็ก
คำสาปรัก ลิขิตดวงดาว
คำสาปรักลิขิตดวงดาว (; ) เป็นซีรีส์โทรทัศน์เกาหลีใต้ออกอากาศในปี 2558 ยึดนวนิยายชื่อเรื่องเดียวกัน โดย Hyun Go-woon ว่าด้วยความรักระหว่างเจ้าชายโครยอกับเจ้าหญิงพัลแฮ นำแสดงโดย Jang Hyuk, Oh Yeon-seo, Lee Ha-nui และ Lim Ju-hwan ออกอากาศทาง MBC ทุกวันจันทร์และอังคาร เวลา 22:00 น. จำนวน 24 ตอน เริ่มตั้งแต่วันที่ 19 มกราคม 2558
ในประเทศไทยออกอากาศทางช่อง 3 เริ่มวันแรกในวันที่ 19 เมษายน 2560 เวลา 11:00–11.45 น. ทุกวันจันทร์–พุธ และได้เปลี่ยนเวลาออกอากาศไปเป็นเวลา 12.30 - 13.15 น. เริ่มวันที่ 2 พฤษภาคม 2560
ปุณิกา กุลสุนทรรัตน์
ปุณิกา กุลสุนทรรัตน์ หรือ พอลลี่ เป็นนางงามชาวไทย ได้เป็นตัวแทนสาวไทยเข้าร่วมประกวด มิสเอิร์ธ 2013 และ มิสอินเตอร์เนชั่นแนล 2014
พอลลี่ ปุณิกา กุลสุนทรรัตน์ ในปี 2556 พอลลี่ชนะการประกวดมิสเอิร์ธไทยแลนด์ 2013 และได้เป็นตัวแทนสาวไทยในการเข้าร่วมประกวดมิสเอิร์ธ 2013 ที่ประเทศฟิลิปปินส์ และพอลลี่ก็ไม่ทำให้คนไทยผิดหวังโดยพอลลี่สามารถคว้าตำแหน่ง Miss Earth Water 2013 หรือ รองอันดับ 2 มาครองได้ ถือว่าเป็นสาวไทยคนที่สองที่สามารถคว้าตำแหน่งนี้มาครองได้ คนแรกคือ เอี๊ยม วรรษพร วัฒนากุล และนอกจากนี้พอลลี่ยังได้รางพิเศษจากเวทีมิสเอิร์ธมาครองได้อีกหลายรางวัล โดยพอลลี่เป็นสาวไทยคนเดียวที่ได้เข้าร่วมประกวดมิสเอิร์ธที่มาจากการคัดเลือกของเวทีมิสเอิร์ธไทยแลนด์โดยตรง ซึ่งปีก่อนหน้าผู้ที่เข้าร่วมประกวดมิสเอิร์ธจะเป็นรองอันดับ1มิสไทยแลนด์ยูนิเวิร์ส ในปี 2557 พอลลี่ได้ถูกรับเลือกให้เป็นตัวแทนสาวไทยอีกครั้งในการเข้าร่วมประกวดมิสอินเตอร์เนชั่นแนล 2014 ที่ประเทศญี่ปุ่น และเพราะการร่วมประกวดมิสอินเตอร์เนชั่นแนล 2014 ในครั้งนี้ เป็นเหตุให้ พอลลี่ถูกปลดออกจากตำแหน่ง Miss Earth Water 2013 เนื่องจากพอลลี่ยังเหลือวาระในการดำรงตำแหน่ง Miss Earth Water 2013 อีกเป็นเวลาหนึ่งเดือน แต่พอลลี่ก็ไม่ทำให้ผิดหวังในการประกวดมิสอินเตอร์เนชั่นแนล 2014 พอลลี่สามารถคว้าตำแหน่งรองอันดับสองมาครองได้ พอลลี่จบการศึกษาจาก คณะเกษตรศาสตร์ สาขาวิชาอาหารและโภชนาการ มหาวิทยาลัยเกษตรศาสตร์
พรพรรณ ฤกษ์อัตการ
พรพรรณ ฤกษ์อัตการ หรือ หงษ์หยก เป็นนักแสดงและนางงามชาวไทย เริ่ม มิสทีนไทยแลนด์ ตั้งแต่อายุ 15 ปี ต่อมา เข้าประกวด นางสาวไทย ปี 2552 มิสไทยแลนด์ไชนีสคอสมอส 2556 ได้รับรางวัล Miss TCCTV และ มิสแกรนด์ไทยแลนด์ 2013 ได้รับรางวัล มิสบีอิ้งบอดี้ไลน์ เล่นละครเรื่องแรก เรื่อง มาลีเริงระบำ โดยรับบทเป็น น้อยหน่า ก่อนเป็นที่รู้จักจากบท เดียร์ ในละคร สงครามนางงาม Life beats ออกอากาศทางช่อง จีเอ็มเอ็ม 25 ทุกวันอาทิตย์ เวลา 21.45 น.
มหาวิทยาลัยนอร์ทัมเบรีย
มหาวิทยาลัยนอร์ทัมเบรีย นิวคาสเซิล (Northumbria University Newcastle) หรือเรียกทั่วไปว่า มหาวิทยาลัยนอร์ทัมเบรีย (Northumbria University) เป็นสถาบันอุดมศึกษาขนาดเล็ก มีความเชี่ยวชาญด้านการออกแบบ การจัดการ และสาขาวิชาซึ่งต้องปฏิบัติ มหาวิทยาลัยยกฐานะจากวิทยาลัยเทคนิคนิวคาสเซิล เมื่อปี พ.ศ. 2535 และเป็นมหาวิทยาลัยแห่งที่สองในเมืองนิวคาสเซิลอะพอนไทน์ นอกเหนือจากมหาวิทยาลัยนิวคาสเซิลที่มีมาก่อนหน้า มหาวิทยาลัยเป็นสมาชิกกลุ่มยูนิเวอร์ซิตีอัลเลียนซ์ (University Alliance) ร่วมกับอีกหลายมหาวิทยาลัย
มหาวิทยาลัยนอร์ทัมเบรีย ก่อตั้งเมื่อ พ.ศ. 2512 ในฐานะวิทยาลัยเทคนิคนิวคาสเซิล การก่อตั้งวิทยาลัยเทคนิคใช้การรวมวิทยาลัยเทคโนโลยีรัทเทอร์ฟอร์ด ซึ่งก่อตั้งในปี พ.ศ. 2423 กับวิทยาลัยการออกแบบ และวิทยาลัยการพาณิชย์เข้าด้วยกัน ต่อมาในปี พ.ศ. 2535 ได้มีพระราชบัญญัติการอุดมศึกษาและการศึกษาชั้นสูง (Higher and Further Education Act 1992) มาตรา 63 ทำใหวิทยาลัยเทคนิคและวิทยาลัยเทคโนโลยีชั้นสูงหลายแห่งต้องแปรสภาพเป็นมหาวิทยาลัย โดยวิทยาลัยเทคนิคนิวคาสเซิลแปรสภาพเป็นมหาวิทยาลัยนอร์ทัมเบรีย ณ นิวคาสเซิล อนึ่งชือนอร์ทัมเบรียมาจากชื่อของภูมิภาคที่ตั้ง (ราชอาณาจักรนอร์ทัมเบรีย) แทนที่จะใช้ชื่อมหาวิทยาลัยนิวคาสเซิลซึ่งเป็นสถาบันอุดมศึกษาที่มีมาก่อนหน้า
มหาวิทยาลัยประกอบด้วย 4 คณะวิชา ดังนี้
ทั้งสี่คณะวิชาทำการเรียนการสอนในสาขาวิชาต่าง ๆ ดังนี้
มหาวิทยาลัยนอร์ทัมเบรียมีวิทยาเขตหลักในใจกลางเมืองนิวคาสเซิล บริเวณมหาวิทยาลัยแบ่งเป็นสองส่วน คือส่วนด้านทิศตะวันตกซึ่งติดกับมหาวิทยาลัยนิวคาสเซิล และส่วนด้านทิศตะวันออก ทั้งสองส่วนคั่นกลางด้วยทางหลวงพิเศษหมายเลข M167 และมีสะพานลอยมูลค่า 4 ล้านปอนด์สำหรับข้ามไปมา พื้นที่ด้านตะวันออกเป็นที่ตั้งของสาขาวิชานิติศาสตร์ สาขาวิชาการออกแบบ ห้องปฏิบัติการออกแบบ และสาขาวิชาบริหารธุรกิจ ส่วนพื้นที่ด้านตะวันตกใช้เป็นที่ตั้งของสาขาวิชาศิลปะและสังคมศาสตร์ การสร้าง คอมพิวเตอร์ วิศวกรรมและสารสนเทศ พร้อมหอสมุดและศูนย์กีฬา
อาคารซัทเทอร์แลนด์ ใช้เป็นอาคารสำนักงานอธิการบดี แต่เดิมเป็นอาคารภาควิชาทันตแพทยศาสตร์ของมหาวิทยาลัยเดอแรม
นอกจากนี้ มหาวิทยาลัยได้ทำการสอนในสาขาวิชาพยาบาล สาขาวิชาสังคมสงเคราะห์ และมีหอพักนักศึกษาที่วิทยาเขตถนนโค้ชเลน ซึ่งตั้งห่างจากวิทยาเขตในใจเมืองไปทางตะวันตกเฉียงเหนือราว 3 กิโลเมตร ทั้งสองวิทยาเขตมีรถบัสเชื่อมถึงกันสำหรับนักศึกษาและคณาจารย์ใช้บริการโดยไม่เสียค่าใช้จ่าย
นอกจากนี้ มหาวิทยาลัยได้เปิดทำการสอนที่ถนนไวต์ไลออน ในท้องที่อำเภออิสลิงตัน (Islington) ใจกลางนครหลวงลอนดอน ทำการเรียนการสอนในสาขาวิชาการตลาด การจัดการการเงิน การจัดการนานาชาติ บริเวณวิทยาเขตตั้งอยู่ใกล้กับสถานีรถไฟใต้ดินแองเจล (สายเหนือ) สถานีรถไฟคิงส์ครอส และมหาวิทยาลัยนครลอนดอน (City University London)
เสือ 4 แคว
เสือ 4 แคว ภาพยนตร์ไทย ฟอร์มยักษ์จากการกำกับและอำนวยการสร้างของ พร ไพโรจน์ ออกฉายครั้งแรกเมื่อปี 2519 นำแสดงโดย 2 พระเอกดังแห่งยุค สมบัติ เมทะนี และ กรุง ศรีวิไล
โดยภาพยนตร์เรื่องนี้ถือเป็นการพลิกบทบาทครั้งสำคัญในการมารับบทร้ายของ ชนะ ศรีอุบล พระเอกชื่อดังในบท เสือปิง
และภาพยนตร์เรื่องนี้ยังถือเป็นแรงบันดาลใจในการสร้างละครเรื่อง สิงห์สี่แคว ภาคต่อของ ชาติเจ้าพระยา ที่ออกอากาศทาง ช่อง 3
เอ็ดวิน โรซาริโอ
เอ็ดวิน โรซาริโอ (Edwin Rosario) นักมวยสากลชาวปวยร์โตรีโก เกิดเมื่อ 15 มีนาคม พ.ศ. 2506 สถิติการชก 53 ครั้ง ชนะ 47 (น็อค 41) แพ้ 6
โรซาริโอเริ่มชกมวยสากลอาชีพเมื่อ 3 มีนาคม พ.ศ. 2522 ชนะน็อค ฮอร์เก้ ออร์เตกา ยก 2 จากนั้น ขึ้นชกชนะรวดจนได้ครองแชมป์โลกรุ่นไลท์เวทของสภามวยโลกเมื่อ 1 พฤษภาคม พ.ศ. 2526 ชนะคะแนน โฮเซ่ หลุยส์ รามิเรซ ป้องกันตำแหน่งได้ 2 ครั้งก็เสียแชมป์คืนให้รามิเรซ โดยเป็นฝ่ายแพ้น็อคในยกที่ 4 เมื่อ 3 พฤศจิกายน พ.ศ. 2527 โรซาริโอขึ้นชิงแชมป์โลกรุ่นเดิมคืนเมื่อ 13 มิถุนายน พ.ศ. 2529 แต่เป็นฝ่ายแพ้คะแนน เฮกเตอร์ คามาโช ชิงแชมป์ไม่สำเร็จ จากนั้น เขาหันไปชิงแชมป์รุ่นเดียวกันนี้ของสมาคมมวยโลกเมื่อ 26 กันยายน พ.ศ. 2529 ชนะน็อค ลิฟวิงสโตน เบรมเบิล ยก 2 ได้แชมป์มาครอง แต่ป้องกันตำแหน่งได้แค่ครั้งเดียว ก็เสียแชมป์ไปเมื่อ 21 พฤศจิกายน พ.ศ. 2530 แพ้น็อค ฮูลิโอ ซีซาร์ ชาเวซ ยก 11
หลังจากเสียแชมป์ โรซาริโอชิงแชมป์โลกรุ่นเดิมคืนได้สำเร็จเมื่อ 9 กรกฎาคม พ.ศ. 2532 โดยชิงแชมป์ที่ว่าง ชนะน็อค แอนโทนี โจนส์ ยก 6 แต่พอป้องกันแชมป์ครั้งแรกก็เสียแชมป์ แพ้น็อค ฮวน นาซาริโอ คู่ปรับเก่า ยก 6 เมื่อ 4 เมษายน พ.ศ. 2532 จากนั้น เขาได้เลื่อนรุ่นไปชิงแชมป์โลกรุ่นไลท์เวลเตอร์เวทของสมาคมมวยโลก เมื่อ 14 มิถุนายน พ.ศ. 2534 ชนะน็อค ลอเรตโต การ์ซา ยก 3 ได้แชมป์มาครอง แต่พอป้องกันแชมป์ครั้งแรกก็เสียแชมป์ไปอีกเมื่อ 10 เมษายน พ.ศ. 2535 แพ้น็อค อากิโนบุ ฮิรานากะ ยก 1 หลังจากเสียแชมป์ โรซาริโอไม่ได้ชิงแชมป์โลกอีก แต่ก็สามารถคว้าแชมป์ WBA Fedecentro รุ่นไลท์เวลเตอร์เวทมาครองได้เมื่อ 17 กรกฎาคม พ.ศ. 2540 ชนะคะแนน โรเจอร์ เบนิโต แล้วขึ้นชกอีกเพียง 2 ครั้ง หลังจากที่ชกชนะน็อค ฮาโรลด์ เบนเน็ต ยก 2 เมื่อ 25 กันยายน พ.ศ. 2540 โรซาริโอก็แขวนนวมไป
ริชาร์ด ลินเคลเตอร์
ริชาร์ด สจ๊วต ลินเคลเตอร์ (; 30 กรกฎาคม ค.ศ. 1960) เป็นผู้กำกับภาพยนตร์และนักเขียนบทชาวอเมริกัน เป็นที่รู้จักในภาพยนตร์แนวคัมมิงออฟเอจ (coming of age) แบบตลก เรื่อง "Dazed and Confused" (1993) ภาพยนตร์โรแมนติกดรามาไตรภาคเรื่อง "Before Sunrise" (1995), "Before Sunset" (2004) และ "Before Midnight" (2013) และภาพยนตร์แอนิเมชันเทคนิคโรโตสโคป เรื่อง "Waking Life" (2001) ภาพยนตร์ดนตรีแนวตลกเรื่อง "School of Rock" (2003), ภาพยนตร์แอนิเมชันเทคนิคโรโตสโคป เรื่อง "A Scanner Darkly" (2006) และภาพยนตร์คัมมิงออฟเอจ แนวดรามาเรื่อง "Boyhood" (2014) ที่ได้รับรางวัลลูกโลกทองคำสาขาผู้กำกับภาพยนตร์ยอดเยี่ยม และภาพยนตร์ยอดเยี่ยม ในปี ค.ศ. 2014
ภาพยนตร์ของเขาอย่างภาพยนตร์ไตรภาค "Before..." และภาพยนตร์ "Boyhood" ที่ใช้ทีมนักแสดงเดิมและใช้เวลาการถ่ายทำอันยาวนานหลายปี
กระโปรงบานขาสั้น
กระโปรงบานขาสั้น ภาพยนตร์วัยรุ่นไทย จากไฟว์สตาร์โปรดักชั่น กำกับการแสดงโดยชาติชาย แก้วสว่าง ออกฉายครั้งแรกเมื่อวันที่ 28 สิงหาคม 2536 นำแสดงโดยธรรม์ โทณะวณิก และธัญญาเรศ เองตระกูล ซึ่งภาพยนตร์เรื่องนี้โด่งดังมากจนต้องสร้างภาคต่อตามมาในชื่อว่ากระโปรงบานขาสั้น เทอม 2 ตอน แอบดูบาร์บีคิว ที่ออกฉายเมื่อปี 2537
และในปี 2541 ได้มีการนำภาพยนตร์เรื่องนี้มาสร้างเป็นละครโทรทัศน์ ออกอากาศทางช่อง 5 นำแสดงโดยสาริน บางยี่ขัน อัษฎา พานิชกุล อิศริยา สายสนั่น และแทนคุณ จิตต์อิสระ ผลิตโดยกันตนา
ฟุตบอลโลก 2018 รอบคัดเลือก
ฟุตบอลโลก 2018 จัดขึ้นระหว่างวันที่ 14 มิถุนายน - 15 กรกฎาคม พ.ศ. 2561 โดยมีประเทศรัสเซีย เป็นเจ้าภาพจัดการแข่งขันในรอบสุดท้าย จะมีเพียง 32 ทีมจากประเทศต่างๆทั่วโลกที่จะมีสิทธิ์เข้าร่วมแข่งขันรอบสุดท้ายที่ประเทศรัสเซีย ซึ่งจะต้องแข่งขันรอบคัดเลือกทั่วโลกโดยแบ่งเป็นตัวแทนจากทวีปต่างๆจนเหลือ 32 ทีมสุดท้าย ภายใต้การควบคุมของฟีฟ่า ฟุตบอลโลกครั้งนี้ มีทีมจากชาติสมาชิก ฟีฟ่า ทั้งหมด 208 ทีมจากทั่วโลก ลงแข่งขันเพื่อคัดเอา 31 ทีมผ่านเข้าไปเล่นรอบสุดท้ายร่วมกับเจ้าภาพรัสเซีย โดยทีมที่เข้าร่วมการแข่งขันเป็นครั้งแรกได้แก่ ภูฏาน และ ซูดานใต้ การคัดเลือกจะแยกกันเป็นโซน โซนเอเชียจะเริ่มแข่งขันเป็นที่แรก ในวันพฤหัสบดี ที่ 12 มีนาคม พ.ศ. 2558 ระหว่าง ติมอร์-เลสเต และ มองโกเลียอยู่ภายใต้การดูแลของสมาพันธ์ฟุตบอลเอเชียและการแข่งขันรอบคัดเลือกฟุตบอลโลกครั้งนี้ จะเป็นการหาทีมที่ผ่านเข้าไปแข่งขันเอเชียนคัพ 2019 ไปในตัวด้วย
อยู่ภายใต้การดูแลของสมาพันธ์ฟุตบอลแห่งแอฟริกา
จับสลากวันที่ 24 มิถุนายน พ.ศ. 2559 ณ สำนักงานใหญ่ซีเอเอฟ กรุงไคโร ประเทศอียิปต์
อยู่ภายใต้การดูแลของสมาพันธ์ฟุตบอลอเมริกาเหนือ อเมริกากลาง และแคริบเบียน
อยู่ภายใต้การดูแลของสมาพันธ์ฟุตบอลอเมริกาใต้
อยู่ภายใต้การดูแลของสมาพันธ์ฟุตบอลโอเชียเนีย
กลุ่ม เอ
กลุ่ม บี
รอบสุดท้าย
อยู่ภายใต้การดูแลของสมาคมฟุตบอลยุโรป
จาง จวินหนิง
จาง จวินหนิง หรือ เจนีน จาง (; ชื่อภาษาอังกฤษ: Janine Chang) เป็นนักแสดงที่มีชื่อเสียงจากเรื่อง ผ้า...ทอชีวิต เกิดเมื่อวันที่ 4 กันยายน พ.ศ. 2525 ที่เยอรมัน
จางจวินหนิง เกิดที่เยอรมันเกิดวันที่ 4 กันยายน 1982 ที่ไต้หวัน ชื่อเล่น เจนีน (janine) สูง 167 เซนติเมตร การศึกษาด้านกฎหมายจากมหาวิทยาลัยไทเปแห่งชาติ กำลังต่อปริญญาโทด้านเศรษฐกิจอุตสาหกรรม และอยู่ในช่วงระหว่างทำธีซิสเกี่ยวกับบริษัทเอเยนซี่นักแสดงและกฎหมายด้านความบันเทิง จึงต้องทุ่มเทมากเป็นพิเศษ
พูดได้ทั้งจีนกลาง ภาษาอังกฤษและ เยอรมนี
พันธมิตรเพื่อการปลดปล่อยแห่งโซมาเลีย
พันธมิตรเพื่อการปลดปล่อยแห่งโซมาเลีย เป็นองค์กรอิสลามในจะงอยแอฟริกา ก่อตั้งขึ้นในเดือนกันยายน 2007 โดยสมาชิกของสหภาพศาลอิสลามและผู้นำฝ่ายค้านโซมาเลียพบปะกันในกรุงแอสมารา ซึ่งเป็นเมืองหลวงของประเทศเอริเทรีย และพร้อมใจกันที่จะต่อต้านประเทศโซมาเลียของรัฐบาลกลางเปลี่ยนผ่าน แต่หลังจากนั้นกลุ่มได้เจรจาสันติภาพกันรัฐบาลโซมาเลียและยุติบทบาทลง
ทางหลวงแผ่นดินหมายเลข 228
ทางหลวงแผ่นดินหมายเลข 228 สายชุมแพ–หนองบัวลำภู เป็นทางหลวงแผ่นดินแนวเหนือ-ใต้ มีจุดเริ่มต้นตรงแยกทางหลวงแผ่นดินหมายเลข 12 ตัดผ่าน อำเภอสีชมพู เข้าเขตจังหวัดหนองบัวลำภู ผ่านอำเภอศรีบุญเรือง แล้วบรรจบในทางแยกหนองบัวลำภู กับทางหลวงแผ่นดินหมายเลข 210 รวมระยะทางทั้งสิ้นประมาณ 87.884 กิโลเมตร
ทางหลวงแผ่นดินหมายเลข 122
ทางหลวงแผ่นดินหมายเลข 122 หรือ ทางเลี่ยงเมืองนครสวรรค์ด้านตะวันตก เป็นทางหลวงแผ่นดินในจังหวัดนครสวรรค์ สายทางเริ่มต้นที่ทางต่างระดับเข้าเมืองนครสวรรค์ ที่หลักกิโลเมตรที่ 331+810อำเภอเมืองนครสวรรค์ จังหวัดนครสวรรค์ และสิ้นสุดที่อำเภอเก้าเลี้ยว จังหวัดนครสวรรค์ มีระยะทางตลอดทั้งสายรวม 23.686 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 1 และทางหลวงเอเชียสาย 2 เฉพาะช่วงทางหลวงหมายเลข 1 หลักกิโลเมตรที่ 331.348 อีกด้วย
การเลือกตั้งประธานาธิบดีโซมาเลีย ค.ศ. 2012
การเลือกตั้งประธานาธิบดีโซมาเลีย ค.ศ. 2012 เกิดขึ้นในวันที่ 10 กันยายน พ.ศ. 2555 รัฐสภากลางที่ได้รับการแต่งตั้งใหม่ได้เลือกตั้ง ฮัสซัน ชีค โมฮามุด เป็นประธานาธิบดีคนแรกของโซมาเลียตั้งแต่มีการสลายตัวของรัฐบาลกลางเปลี่ยนผ่าน ก่อนหน้านี้ได้มีการกำหนดการเลือกตั้งไว้ในวันที่ 20 สิงหาคม ซึ่งเป็นวันเดียวกับที่รัฐบาลกลางเปลี่ยนผ่านหมดวาระ แต่ถูกกำหมดวันเลือกตั้งใหม่ในวันต่อมา
ทางหลวงแผ่นดินหมายเลข 125
ทางหลวงแผ่นดินหมายเลข 125 หรือ ทางเลี่ยงเมืองสุโขทัย เป็นถนนเลี่ยงอุทยานประวัติศาสตร์สุโขทัยและตัวเมืองสุโขทัยธานี สายทางเริ่มต้นที่แยกก่อนเข้าอุทยานประวัติศาสตร์สุโขทัย และสิ้นสุดที่แยกก่อนเข้าสุโขทัยอำเภอกงไกรลาศ จังหวัดสุโขทัย มีระยะทางตลอดทั้งสายรวม 34.789 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 16 อีกด้วย เดิมทางนี้เป็นทางหลวงแผ่นดินหมายเลข 12
ทางหลวงแผ่นดินหมายเลข 129
ทางหลวงแผ่นดินหมายเลข 129 หรือ ทางเลี่ยงเมืองแพร่ เป็นถนนแอสฟัลต์คอนกรีตขนาด 4 ช่องจราจรไป-กลับ เริ่มต้นแยกจากทางหลวงแผ่นดินหมายเลข 101 บริเวณทางแยกบ้านฝ้าย อำเภอเมืองแพร่ จังหวัดแพร่ สิ้นสุดที่ทางหลวงแผ่นดินหมายเลข 101 บริเวณแยกกอเปา อำเภอเมืองแพร่ จังหวัดแพร่ ระยะทางรวม 10.418กิโลเมตร เดิมทางนี้เป็นส่วนหนึ่งของทางหลวงแผ่นดินหมายเลข 101 และทางนี้เป็นส่วนหนึ่งของทางหลวงเอเชียสาย 13
เฮซุส ซาลูด
เฮซุส ซาลูด (Jesus Salud) หรือเฮซุส ยากิน ซาลูด (Jesus Yagin Salud) เกิดเมื่อ 3 พฤษภาคม พ.ศ. 2506 ที่ อีโลคอสซูร์ สถิติการชก 76 ครั้ง ชนะ 63 (น็อค 38) แพ้ 13 
ซาลูดขึ้นชกมวยสากลอาชีพครั้งแรกเมื่อ 28 มิถุนายน พ.ศ. 2526 ชนะน็อค เซซาร์ ซูลูเอตา ที่ ฮาวาย จากนั้นขึ้นชกชนะรวดในสหรัฐ จนได้ชิงแชมป์ NABF รุ่นแบนตัมเวทเมื่อ 10 กรกฎาคม พ.ศ. 2529 แพ้น็อค แฟรงกี ดูอาร์ต ยก 9 หลังจากที่ถูกชกจนตาซ้ายปิด ไม่ได้แชมป์ ซาลูดยังคงขึ้นชกต่อมา และได้ครองแชมป์ NABF รุ่นซูเปอร์แบนตัมเวทเมื่อ 28 กุมภาพันธ์ พ.ศ. 2532 ชนะน็อค รามิโอ อะดาเมส ยก 2 เขาป้องกันแชมป์ได้ 1 ครั้ง ก่อนจะขึ้นชิงแชมป์โลกรุ่นจูเนียร์เฟเธอร์เวท WBA เมื่อ 11 ธันวาคม พ.ศ. 2532 ชนะฟาวล์ ฮวน โฮเซ่ เอสตราดา แต่ถูกปลดใน พ.ศ. 2533 เพราะไม่ยอมชกป้องกันแชมป์ไฟต์บังคับ เขาได้ครองแชมป์ NABF รุ่นซูเปอร์แบนตัมเวทอีกเมื่อ 14 กันยายน พ.ศ. 2534 ชนะคะแนน ดาร์ริล พิงก์นี และป้องกันแชมป์ไว้ได้ ถึง 4 ครั้ง ก่อนจะสละแชมป์ไป
ในระหว่างนี้เขาขึ้นชิงแชมป์โลกรุ่น 122 ปอนด์อีกถึง 4 ครั้ง แต่ไม่สำเร็จ โดยชิงแชมป์โลกรุ่นซูเปอร์แบนตัมเวท IBF เมื่อ 18 เมษายน พ.ศ. 2535 แพ้คะแนน เวลคัม ซีตา ที่ อิตาลี ชิงแชมป์โลกรุ่นเดิมอีกครั้งเมื่อ 16 ตุลาคม พ.ศ. 2536 แพ้คะแนน เคนเนดี แมกคินนี แล้วมาชิงแชมป์โลกรุ่นซูเปอร์แบนตั้มเวท WBA เมื่อ 26 พฤศจิกายน พ.ศ. 2538 แพ้คะแนน อันโตนีโอ เซเมโน ที่ เวเนซุเอลา แล้วหันไปชิงแชมป์โลกรุ่นนี้ของ IBF อีกครั้งเมื่อ 20 สิงหาคมพ.ศ. 2539 แพ้คะแนน วูยานี บันกู ที่ แอฟริกาใต้ ต่อมาเขาเลื่อนรุ่นไปชิงแชมป์โลกรุ่นเฟเธอร์เวท WBU เมื่อ 14 มีนาคม พ.ศ. 2540 ก็แพ้คะแนน เคลวิน เดลลี ไม่ได้แชมป์อีก ต่อมาซาลูดได้ครองแชมป์ WBO เอเชียแปซิฟิกรุ่นซูเปอร์แบนตัมเวทเมื่อ 24 กุมภาพันธ์ พ.ศ. 2541 ชนะน็อค คริส วูรีตีมูร์ ยก 5 แล้วต่อมาได้ชิงแชมป์โลกรุ่นนี้ของ WBO เมื่อ 1 ธันวาคม พ.ศ. 2543 แพ้ทีเคโอ มาร์โก อันโตนีโอ บาร์เรรา โดยซาลูดไม่ออกจากมุมาชกในยกที่ 6 ขอยอมแพ้ไป หลังจากนั้น ซาลูดขึ้นชกอีกไม่กี่ครั้ง หลังจากที่ชกแพ้คะแนน วิลเลียม อาเบลยัน เมื่อ 27 เมษายน พ.ศ. 2545 ซาลูดก็แขวนนวมไป
ท่าอากาศยานอะงุนิ
ท่าอากาศยานอะงุนิ () เป็นท่าอากาศยานท้องถิ่น ตั้งอยู่บริเวณเมืองอะงุนิ จังหวัดโอะกินะวะ ประเทศญี่ปุ่น
สะวันนา
สะวันนา () เป็นระบบนิเวศทุ่งหญ้าที่มีลักษณะไม้ต้นมีที่ว่างกว้างจนร่มไม้ไม่ปิด ร่มไม้เปิดทำให้แสงถึงพื้นเพียงพอเพื่อสนับสนุนชั้นไม้ล้มลุกซึ่งประกอบด้วยหญ้าเป็นหลัก
รัฐสภากลางโซมาเลีย
รัฐสภากลางโซมาเลีย (; often "Baarlamaanka Federaalka Soomaaliya"; ) เป็นรัฐสภาแห่งชาติของประเทศโซมาเลียที่ก่อตั้งในเดือนสิงหาคม พ.ศ. 2555 สภาตั้งอยู่ที่เมืองหลวงกรุงโมกาดิชู และเป็นระบบสองสภา ประกอบด้วยสภาสูงและสภาล่าง (สภาประชาชน)
เมื่อวันที่ 20 สิงหาคม พ.ศ. 2555 อดีตนายพลกองทัพโซมาเลีย มูเซ ฮัสซัน ชีค ซายิด อับดุลเลได้รับการแต่งตั้งเป็นประธานชั่วคราวและรักษาการประธานาธิบดี การออกเสียงลงคะแนนสำหรับประธานคนใหม่ของรัฐสภาเมื่อวันที่ 28 สิงหาคม พ.ศ. 2555 ทำให้อดีตรัฐมนตรีว่าการกระทรวงคมนาคมและอดีตรัฐมนตรีว่าการกระทรวงแรงงานและกีฬา โมฮัมเหม็ด ออสมาน จาวารี ได้รับเลือกตั้งเป็นประธานถาวร เจย์ลานี นูร์ อิการ์และมาฮัด อับดุลเล อาวัดได้ดำรงตำแหน่งรองประธานคนที่หนึ่งและรองประธานคนที่สองตามลำดับ
รัฐสภากลางโซมาเลียเป็นองค์กรที่ทำหน้าที่นิติบัญญัติเป็นส่วนหนึ่งของรัฐบาล เช่นเดียวกับกับรัฐบาลกลางโซมาเลียที่ทำหน้าที่บริหาร
รัฐสภาจะเลือกตั้งประธานาธิบดี ประธานรัฐสภา และรองประธาน นอกจากนี้ยังมีอำนาจที่จะผ่านและยับยั้งกฎหมาย
รัฐสภากลางโซมาเลียเป็นระบบสองสภา ประกอบด้วยสภาสูงและสภาล่าง (สภาประชาชน)
สภาสูงประกอบด้วยสมาชิกทั้งหมด 54 คน
สภาประชาชนหรือสภาล่างประกอบด้วยสมาชิกทั้งหมด 275 คน
ในเดือนธันวาคม พ.ศ. 2557 รัฐสภาเยาวชนโซมาเลียได้ก่อตั้งขึ้นเป็นครั้งแรก ซึ่งประกอบด้วยสมาชิก 275 คน เป็นเยาวชนอายุระหว่าง 16 ถึง 30 ปี ที่ถูกคัดมาจากมหาวิทยาลัยในประเทศ สมาชิกได้รับมอบหมายเป็นหัวหอกของความคิดริเริ่มในการพัฒนาประเทศ
พรรคการต่อสู้อินโดนีเซียใหม่
พรรคอินโดนีเซียใหม่เพื่อการต่อสู้ (New Indonesia Party of Struggle; ภาษาอินโดนีเซีย: Partai Perjuangan Indonesia Baru) เป็นพรรคการเมืองในอินโดนีเซีย เมื่อก่อตั้งพรรคใช้ชื่อว่าพรรคพันธมิตรอินโดนีเซียใหม่ (ภาษาอินโดนีเซีย: Partai Perhimpunan Indonesia Baru) ผู้ก่อตั้งพรรคคือ ดร. ชะห์รีร นักเศรษฐศาสตร์ เป้าหมายของพรรคคือนักศึกษา และชนชั้นกลาง ในสุนทรพจน์เมื่อ 23 กันยายน พ.ศ. 2545 ชะห์รีรกล่าวว่าเขาต้องการตั้งพรรคการเมืองเพราะไม่พอใจกับสถานการณ์ทางการเมืองที่เต็มไปด้วยการฉ้อราษฎร์บังหลวง
ในการเลือกตั้ง พ.ศ. 2547 พรรคได้คะแนน 0.6% และไม่ได้รับเลือก พรรคจึงเปลี่ยนชื่อใหม่เป็นพรรคอินโดนีเซียใหม่เพื่อการต่อสู้ ดร. ชะห์รีรได้ลาออกจากหัวหน้าพรรคเพื่อเป็นที่ปรึกษาทางเศรษฐกิจของสุศีโล บัมบัง ยุดโดโยโนเมื่อ 11 เมษายน พ.ศ. 2550 ภรรยาของเขาคือ ดร. นูรมาลา การ์ตีนี ชะห์รีร ขึ้นเป็นหัวหน้าพรรคแทน ดร. ชะห์รีรผู้ก่อตั้งพรรคเสียชีวิตเมื่อ 28 กรกฎาคม พ.ศ. 2551 ที่สิงคโปร์ พรรคเข้าร่วมในการเลือกตั้ง พ.ศ. 2552 และไม่ได้รับการเลือกตั้ง
รายชื่อเมืองที่มีตึกระฟ้ามากที่สุดในโลก
นี่คือรายชื่อเมืองที่มีตึกระฟ้ามากที่สุดในโลก
รายชื่อเมืองเหล่านี้นับจากจำนวนตึกที่สร้างเสร็จสมบูรณ์ โดยองค์กรนานาชาติส่วนใหญ่ เช่น สภาตึกสูงและที่อยู่อาศัยในเมือง (CTBUH) ซึ่งกำหนดให้ตึกระฟ้ามีความสูงเท่ากับหรือเกินกว่า 150 เมตร ขึ้นไป
ธนบูรณ์ เกษารัตน์
สิบตำรวจตรี ธนบูรณ์ เกษารัตน์ ชื่อเล่น ตั้ม (เกิดเมื่อ 21 กันยายน พ.ศ. 2536) เป็นนักฟุตบอลตำแหน่งกองกลางและกองหลังสัญชาติไทย ปัจจุบันลงเล่นให้กับสโมสรฟุตบอลบางกอกกล๊าสในไทยลีก และทีมชาติไทย
ธนบูรณ์เป็นชาวจังหวัดสมุทรปราการ ติดทีมชาติไทยครั้งแรกในรุ่นอายุไม่เกิน 20 ปี ทำการแข่งขันฟุตบอลเอเชียเยาวชนอายุไม่เกิน 19 ปีที่สหรัฐอาหรับเอมิเรตส์ ฝีเท้าการเล่นของธนบูรณ์เข้าตา แอนดรูว์ ออร์ด โค้ชผู้ฝึกสอน สโมสรฟุตบอลบีอีซี-เทโรศาสน ในขณะนั้น และถูกดันขึ้นชุดใหญ่ของ "มังกรไฟ" ในปี พ.ศ. 2555 ร่วมกับนักฟุตบอลรุ่นเดียวกัน เช่น เมสซี่เจ ชนาธิป สรงกระสินธ์ ต่อมาธนบูรณ์ได้ถูกเรียกติดทีมชาติไทยชุดใหญ่เป็นครั้งแรกในการคุมทีมนัดแรกของซิโก้ เกียรติศักดิ์ เสนาเมือง ในนัดกระชับมิตรที่ "ช้างศึก" สร้างประวัติศาสตร์บุกไปชนะทีมชาติจีนถึง 5-1 ในวันที่ 15 มิถุนายน พ.ศ. 2556 และเป็นตัวหลักในการแข่งขันซีเกมส์ 2013 ที่ประเทศพม่า ที่สามารถคว้าเหรียญทองมาได้สำเร็จเป็นครั้งแรกในรอบ 4 ปี, อันดับ 4 เอเชียนเกมส์ 2014 ที่ประเทศเกาหลีใต้ และในเอเอฟเอฟ ซูซูกิ คัพ 2014 ธนบูรณ์สามารถทำประตูแรกในทีมชาติชุดใหญ่ได้ในนัดที่ไทยพบกับเมียนมาร์ในเอเอฟเอฟ ซูซูกิ คัพ 2014 ผลคือไทยชนะไป 2-0 และในที่สุดก็คว้าแชมป์ได้สำเร็จเป็นครั้งแรกในรอบ 12 ปี รวมทั้งในปี พ.ศ. 2558 ก็สามารถคว้าอันดับ 2 คิงส์คัพ และในศึกปรีโอลิมปิกรอบคัดเลือก ก็สามารถพาทีมผ่านเข้ารอบสุดท้ายได้ ต่อเนื่องกับ ซีเกมส์ 2015 ซึ่งสามารถป้องกันเหรียญทองไว้ได้สำเร็จ และกลับมาเล่นให้ชุดใหญ่อีกครั้งในฟุตบอลโลก 2018 รอบคัดเลือก โซนเอเชีย – รอบที่ 2 จนสามารถผ่านเข้าสู่รอบที่ 3 ได้สำเร็จ
ในปี พ.ศ. 2559 ธนบูรณ์ได้จับมือเพื่อนร่วมทีมชาติอย่าง ชนาธิป สรงกระสินธ์ และ พีระพัฒน์ โน๊ตชัยยา ย้ายสโมสรมาเล่นร่วมกับเพื่อนร่วมทีมชาติอย่าง สารัช อยู่เย็น, ธีรศิลป์ แดงดา และ กวินทร์ ธรรมสัจจานันท์ ในสโมสรฟุตบอลเอสซีจี เมืองทอง ยูไนเต็ด ภายใต้การคุมทีมของ ธชตวัน ศรีปาน ด้วยสัญญายืมตัว 1 ปี และยังสามารถทำผลงานได้อย่างต่อเนื่องจนสามารถพาสโมสรคว้าแชมป์ไทยลีก 2559 และพาทีมชาติไทยชุดใหญ่คว้าแชมป์เอเอฟเอฟ ซูซูกิ คัพ 2016 ได้สำเร็จ
ในปี พ.ศ. 2560 ธนบูรณ์สร้างสถิติใหม่โดยการเป็นผู้เล่นที่มีค่าตัวที่แพงที่สุดในไทยลีก จากการย้ายสังกัดจากเอสซีจี เมืองทอง ยูไนเต็ด ไปยัง สิงห์ เชียงราย ยูไนเต็ด ที่จำนวน 50,000,000 บาท ซึ่งธนบูรณ์ยังคงรักษาฟอร์มได้ยังต่อเนื่อง จนกระทั่งเกมที่เชียงรายบุกไปชนะการท่าเรือ 2-1 ธนบูรณ์ถูกปะทะหนักในนาทีที่ 3 ทำให้ต้องถูกหามส่งโรงพยาบาลอย่างเร่งด่วน ซึ่งผลการตรวจระบุว่า ธนบูรณ์มีอาการเอ็นไขว้หน้า 2 เส้นและเอ็นด้านข้างขาด หมอนรองกระดูกฉีกขาด จำเป็นต้องเข้ารับการผ่าตัดหลังจากหายบวม ต้องพักยาวถึงครึ่งปี หมดสิทธิ์ช่วยต้นสังกัดและทีมชาติไทยตลอดปี พ.ศ. 2560เอเชียนเกมส์ 2014 ณ เมืองอินชอน ประเทศเกาหลีใต้ : อันดับ 4
รายชื่อผลงานวิดีโอของที-อารา
รายชื่อผลงานวิดีโอของเกิร์ลกรุปจากเกาหลีใต้ ที-อารา () ประกอบด้วย 56 มิวสิกวิดีโอ, 7 อัลบั้มวิดีโอ, 7 เรียลลิตีทางโทรทัศน์ และ 15 โฆษณา ในปี ค.ศ. 2011 ที-อารา ได้รับรางวัลมิวสิกวิดีโอยอดเยี่ยมจากเมลอนมิวสิคอวอร์ด ครั้งที่ 3 เป็นอันดับที่หนึ่งของปีในเพลง "โรลีโพลี" ในปีเดียวกันพวกเธอได้รับรางวัล ท็อปซีเอฟโมเดลอวอร์ด และรางวัลโฆษณาอีกมากมาย
แพนด้าฉินหลิ่ง
แพนด้าฉินหลิ่ง (; ; พินอิน: "Qínlǐng dà xióngmāo"; ) เป็นชนิดย่อยของแพนด้ายักษ์ ("A. melanoleuca") ชนิดหนึ่ง
แพนด้าฉินหลิ่ง ถูกค้นพบตั้งแต่ทศวรรษที่ 60 แต่ได้รับการยอมรับให้เป็นชนิดย่อยในปี ค.ศ. 2005 มีความแตกต่างจากแพนด้ายักษ์ทั่วไป ("A. melanoleuca melanoleuca") คือ มีขนาดลำตัวเล็กกว่า มีกะโหลกเล็กกว่า และมีขนสีน้ำตาลอ่อน แต่มีฟันกรามขนาดใหญ่ อาศัยอยู่เฉพาะในเขตภูเขาสูง ในระดับความสูงประมาณ 1,300–3,000 เมตร (4,300–9,800 ฟุต) ของเทือกเขาฉิ่นหลิง ในมณฑลส่านซี ทางภาคเหนือของจีน คาดว่ามีปริมาณแพนด้าฉินหลิ่งในธรรมชาติราว 200–300 ตัว
แพนด้าฉินหลิ่ง ตัวแรกในที่เลี้ยงมีชื่อว่า ตันตัน (丹丹) เป็นแพนด้าเพศเมีย ถูกพบเมื่อปี ค.ศ. 1985 ถูกเลี้ยงไว้ในสวนสัตว์ซีอาน และได้ถูกจับคู่ผสมพันธุ์กับแพนด้ายักษ์ทั่วไป มีลูกออกมาทั้ังหมด 3 ตัว ทุกตัวมีขนสีปกติหมด ในปี ค.ศ. 2000 ตันตัน ได้ตายลงจากโรคมะเร็ง
โดยเชื่อว่าเหตุที่มีขนสีน้ำตาลอ่อนและมีลำตัวที่เล็กกว่าแพนด้ายักษ์ทั่วไป เนื่องจากผสมกันเองในสายเลือดใกล้ชิด ในพื้นที่จำกัด และอาจมีการเปลี่ยนแปลงได้อีกต่อไปในอนาคต
กระโปรงบานขาสั้น เทอม 2 ตอน แอบดูบาร์บีคิว
กระโปรงบานขาสั้น เทอม 2 ตอน แอบดูบาร์บีคิว ภาพยนตร์ไทย วัยรุ่นสุดฮิต
ภาคต่อของ กระโปรงบานขาสั้น ที่ออกฉายเมื่อปี 2536 จากการกำกับของ ชาติชาย แก้วสว่าง ผู้กำกับจากภาคแรกออกฉายครั้งแรกเมื่อวันที่ 19 สิงหาคม 2537 นำแสดงโดย ธรรม์ โทณะวณิก และ ธัญญาเรศ เองตระกูล
พัก ชิน-ฮเย
พัก ชิน-ฮเย (ฮันกึล: 박신혜) เป็นนักแสดงชาวเกาหลีใต้ เริ่มเข้าสู่วงการบันเทิงตั้งแต่เด็ก ด้วยความสามารถที่โดดเด่นประกอบกับความสดใสและน้ำเสียงอันเป็นเอกลักษณ์ทำให้เธอกลายเป็นนักแสดงที่มีชื่อเสียงโด่งดัง และฝากผลงานไว้มากมายทั้งทางโทรทัศน์และภาพยนตร์ ปัจจุบันพักชินฮเยก้าวขึ้นมาเป็นนักแสดงระดับแถวหน้าของเกาหลีและเป็นที่รู้จักอย่างกว้างขวางในเอเชีย
พัก ชิน-ฮเย เกิดเมื่อวันที่ 18 กุมภาพันธ์ พ.ศ. 2533 ที่นครควังจู ประเทศเกาหลีใต้ ก่อนจะย้ายมาอยู่ที่พาจู จังหวัดคยองกี ศึกษาระดับชั้นมัธยมที่โรงเรียนมัธยมสตรียองพา และระดับอุดมศึกษาที่ มหาวิทยาลัยจุงอัง (CAU) ในสาขาภาพยนตร์และการละคร มีพี่ชาย 1 คน นับถือศาสนาคริสต์ เลือดหมู่เอ เธอเข้าสู่วงการครั้งแรกเมื่ออายุ 11 ปี โดยเล่นมิวสิกวิดีโอเพลงของ อี ซึงฮวัน ต่อมาเมื่ออายุ 13 ปี เธอก็ได้เล่นละครครั้งแรกเรื่อง Stairway to Heaven ทางสถานีโทรทัศน์ SBS ซึ่งเป็นการแจ้งเกิดในวงการบันเทิง หลังจากนั้นก็มีละครเรื่อยมา โดยเฉพาะเรื่องที่เป็นที่นิยมมากได้แก่ Heartstrings และ You're Beautiful ที่ทำให้ชื่อของเธอเริ่มเป็นที่รู้จักไปทั่วทั้งเอเชีย และในปี 2554 พักยังได้เล่นละครของไต้หวันเป็นนักแสดงนำในเรื่อง Hayate the Combat Butler ล่าสุดเธอได้สร้างกระแสความนิยมอีกครั้งไว้ในผลงาน The heirs ซึ่งทำเรตติ้งสูงสุดและถูกซื้อลิขสิทธิ์ไปฉายในประเทศต่างๆ
นอกจากงานแสดงทางโทรทัศน์ พักยังได้แสดงภาพยนตร์ โฆษณา และผลงานเพลงต่อมาอีกมากมาย และเริ่มเดินสายพบแฟนคลับในประเทศต่างๆ ทั้งญี่ปุ่น ไต้หวัน ประเทศจีน ฟิลิปปินส์ รวมทั้งประเทศไทย 2 ครั้งคือ ""Kiss of Angel" Asia Tour" ในปี 2556 และ ""Asia Tour Story of Angel"" ในปี 2557
ดีแม็กเอเชีย
ดีแม็กเอเชีย () คือช่องรายการโทรทัศน์สัญชาติสิงคโปร์ ที่ออกอากาศรายการประเภทสารคดี ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 565 ในระบบดิจิตอล
พระมหาคณาจารย์จีนธรรมสมาธิวัตร (โพธิ์แจ้ง)
พระมหาคณาจารย์จีนธรรมสมาธิวัตร นามฉายา โพธิ์แจ้ง อดีตเจ้าคณะใหญ่คณะสงฆ์จีนนิกายแห่งประเทศไทย อดีตเจ้าอาวาสวัดมังกรกมลาวาส และอดีตเจ้าอาวาสผู้ก่อตั้งวัดโพธิ์เย็น (จีนนิกาย) และวัดโพธิ์แมนคุณาราม
พระมหาคณาจารย์จีนธรรมสมาธิวัตร มีนามเดิมว่าอึ้ง ธง เกิดในครอบครัวขุนนาง เมื่อวันที่ 16 เดือน 6 ปืขาล ตามปฏิทินจีน ตรงกับปี พ.ศ. 2444 เมืองแต้จิ๋ว มณฑลกวางตุ้ง ประเทศจีน บิดาของท่านถึงแก่กรรมตั้งแต่ท่านยังเยาว์ นางจางไทมารดาของท่านได้อบรมเลี้ยงดูท่านต่อมา เมื่อเรียนจบชั้นมัธยมศึกษา ท่านเข้ารับราชการเป็นทหาร คนสนิทของประธานาธิบดีเจียง ไคเชก ต่อมาท่านเกิดเบื่อหน่ายทางโลกจึงตัดสินใจออกจากราชการในปี พ.ศ. 2470 จากนั้นจึงตัดสินใจเดินทางมาศึกษาและปฏิบัติธรรมในประเทศไทย
ท่านบรรพชาเมื่อวันที่ 16 มีนาคม พ.ศ. 2471 ณ สำนักสงฆ์ถ้ำประทุน (เช็งจุ้ยยี่) อำเภอพระพุทธบาท จังหวัดสระบุรี โดยมีพระอาจารย์หล่งง้วนได้เป็นพระอุปัชฌาย์ ได้รับฉายาว่า “โพธิ์แจ้ง” ท่านฝึกปฏิบัติกรรมฐานที่สำนักนั้นจนแตกฉาน และรักษาพระวินัยอย่างเคร่งครัด นอกจากนี้ยังช่วยรักษาประชาชนที่ป่วยไข้โดยใช้วิชาสมุนไพรตามที่เคยร่ำเรียนมา
พ.ศ. 2477 ท่านเดินทางไปประเทศจีน และได้อุปสมบทเมื่อวันที่ 8 พฤษภาคม ศกนั้น ณ วัดฮุ่ยกือยี่ มณฑลกังโซว มีพระคณาจารย์กวงย๊วกเป็นพระอุปัชฌาย์ ศึกษาพระปริยัติธรรมอยู่ 2 ปีจึงเดินทางกลับประเทศไทย
พ.ศ. 2484 ท่านเดินทางไปทิเบตเพื่อศึกษาวัชรยานกับนอรา รินโปเช (Nora Rinpoche) หรือ Gara Lama Sonam Rabten และได้รับอภิเษกเป็นวัชรธราจารย์ แล้วเดินทางกลับประเทศไทยในปี พ.ศ. 2490
พ.ศ. 2491 เดินทางไปประเทศจีนและศึกษาในนิกายวินัยกับพระปรมัตตาจารย์เมี่ยวยิ้ว ซึ่งเป็นสังฆปริณายกรูปที่ 18 และได้รับแต่งตั้งเป็นสังฆปริณายกรูปที่ 19 ของนิกาย แล้วเดินทางกลับไทยในปี พ.ศ. 2493
พระมหาคณาจารย์จีนธรรมสมาธิวัตร อาพาธด้วยโรคโลหิตอุดตันในสมอง ถึงมรณภาพ ณ โรงพยาบาลธนบุรี เมื่อวันพฤหัสบดีที่ 25 กันยายน พ.ศ. 2529 เวลา 7.30 น. สิริอายุได้ 85 ปี 5 เดือน 11 วัน พรรษา 61 ได้รับพระราชทานโกศโถ ฉัตรเบญจาตั้งประดับ รับศพในพระบรมราชานุเคราะห์ 3 วัน มีพระพิธีธรรมสวดพระอภิธรรมกำหนด 3 คืน และบำเพ็ญพระราชกุศล 7 วันพระราชทาน ต่อมาวันเสาร์ที่ 20 ธันวาคม ศกนั้น พระบาทสมเด็จพระปรมินทรมหาภูมิพลอดุลยเดชโปรดเกล้าฯ พระราชทานเลื่อนชั้นเกียรติยศศพเป็นโกศแปดเหลี่ยม (เสมอพระราชาคณะเจ้าคณะรอง ชั้นหิรัณยบัฏ)
วันพุธที่ 24 ธันวาคม พ.ศ. 2529 เวลา 16.00 น. สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ ไปพระราชทานดินบรรจุศพพระมหาคณาจารย์จีนธรรมสมาธิวัตร ณ สถูปเจดีย์วัดโพธิ์แมนคุณาราม
ดิสคัฟเวอรี่เอชดีเวิลด์
ดิสคัฟเวอรี่ เอชดี เวิลด์ () หรือเดิมเรียกว่า ดิสคัฟเวอรี่ เอชดี () เป็นช่องโทรทัศน์ผ่านระบบดาวเทียมและเคเบิลทีวีที่ออกอากาศในเอเชียแปซิฟิก ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 555 ในระบบดิจิตอล
ทีแอลซีเอเชีย
ทีแอลซีเอเชีย () คือช่องรายการโทรทัศน์ที่ออกอากาศรายการประเภทสารคดีที่มีเครือข่ายในเอเชียตะวันออกเฉียงใต้ แต่ก่อนรู้จักในชื่อดิสคัฟเวอรีทราเวลแอนด์ลีฟวิง โดยในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 160 ในระบบดิจิตอล เอซดี
โมฮัมเหม็ด อับดุลลาฮี โมฮัมเหม็ด
โมฮัมเหม็ด อับดุลลาฮี โมฮัมเหม็ด "ฟารมาโจ" (, ) (เกิด พ.ศ. 2505 ที่ โมกาดิชู ประเทศโซมาเลีย) เป็นนักการทูต ศาสตราจารย์ และนักการเมืองชาวโซมาเลีย เขาเคยดำรงตำแหน่งนายกรัฐมนตรีโซมาเลียในช่วงพ.ศ. 2553 - พ.ศ. 2554 เคยดำรงตำแหน่งเอกอัครราชทูตโซมาเลียประจำสหรัฐอเมริกาในช่วง พ.ศ. 2528 - พ.ศ. 2532 และเป็นผู้ก่อตั้งและเลขาธิการพรรคทาโย
ดิสคัฟเวอรีไซแอ็นซ์เอเชีย
ดิสคัฟเวอรีไซแอ็นซ์เอเชีย () คือช่องรายการโทรทัศน์สารคดี ซึ่งรายการต่างๆ ในช่องนี้จะเน้นเรื่องราวเกี่ยวกับวิทยาศาสตร์และเทคโนโลยีที่สนุกและเข้าใจง่าย ตั้งแต่วิทยาศาสตร์ในอดีต, ปัจจุบัน จนถึงวิทยาการล้ำยุคในอนาคต ในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 563 ในระบบดิจิตอล
พรรคทาโย
พรรคทาโย () เป็นพรรคการเมืองในประเทศโซมาเลีย ก่อตั้งขึ้นเมื่อตั้นปีพ.ศ. 2555 โดยโมฮัมเหม็ด อับดุลลาฮี โมฮัมเหม็ด อดีตนายกรัฐมนตรีโซมาเลีย ปัจจุบันพรรคทาโยมี มัรยัม กาซิมอดีตรัฐมนตรีว่าการกระทรวงกิจการสตรีในรัฐบาลของโมฮัมเหม็ด เป็นประธานพรรค โดยมีโมฮัมเหม็ด อับดุลลาฮี โมฮัมเหม็ด เป็นเลขาธิการพรรค
มูดีส์
มูดีส์อินเวสเตอส์เซอร์วิส () มักเรียกเป็น มูดีส์ เป็นธุรกิจจัดอันดับเครดิตพันธบัตรของบริษัทมูดีส์ เป็นสายธุรกิจแต่เดิมและชื่อเดิมของบริษัท มูดีส์อินเวสเตอส์เซอร์วิสจัดหาการวิจัยการเงินระหว่างประเทศเรื่องพันธบัตรที่ออกโดยหน่วยธุรกิจและรัฐบาล และจัดเป็นหนึ่งในสามสำนักจัดอันดับเครดิตบิ๊กธรี (Big Three) ร่วมกับสแตนดาร์ดแอนด์พัวส์และฟิชกรุ๊ป
ชาดลิ้นจี่
ชาดลิ้นจี่ (Carmine; หรือ หรือ crimson lake, cochineal, natural red 4,) หรือสีลิ้นจี่เป็นสีแดงธรรมชาติที่ใช้ทาปากในสมัยโบราณและงิ้วใช้แต่งหน้าให้เป็นสีแดง สูตรทางเคมีเป็นกรดคาร์มินิกที่เกิดสารเชิงซ้อนกับอะลูมิเนียม ได้จากแมลงอินจีเพศเมียที่มีตัวอ่อนอยู่ในท้อง นำแมลงตัวเมียมาอบให้แห้ง จะได้เม็ดเล็กๆสีเงิน เมื่อนำมาบดจะได้สีแดง เรียกชาดลิ้นจี่
ว่านมหาบัว
ว่านมหาบัว อยู่ในวงศ์ Amaryllidaceae เป็นไม้ล้มลุก มีลำต้นและหัวใต้ดินแบบหัวหอม ใบเดี่ยวรูปหอก แผ่นใบหนา ดอกช่อ สีขาว มีกลิ่นหอมอ่อนๆ ใช้เป็นไม้ประดับ
อับดิวาฮิด อิลมี กอนเจห์
อับดิวาฮิด อิลมี กอนเจห์ (, ) เป็นนักการเมืองชาวโซมาเลีย ตั้งแต่เดือนกันยายนถึงเดือนตุลาคมปี พ.ศ. 2553 เขาได้ทำหน้าที่รักษาการนายกรัฐมนตรีโซมาเลีย ซึ่งเขาได้ทำหน้าที่ต่อจากโอมาร์ อับดีราซิด อาลี ชาร์มาร์กี ก่อนจะมีการแต่งตั้ง กอนเจห์ได้ดำรงตำแหน่งรองนายกรัฐมนตรีและรัฐมนตรีว่าการกระทรวงคมนาคม
ในกลางปีพ.ศ. 2555 กอนเจห์ได้ลงสมัครรับเลือกตั้งในการเลือกตั้งประธานาธิบดีโซมาเลีย ค.ศ. 2012
เจ็บแค่ไหนก็ยังรักอยู่
"เจ็บแค่ไหนก็ยังรักอยู่" เป็นซิงเกิลของเยสเซอร์เดส์ และ ฟิล์ม บงกช ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 9 เมษายน พ.ศ. 2557 และเป็นเพลงประกอบละครเรื่อง "อย่าลืมฉัน"
เพลง "เจ็บแค่ไหนก็ยังรักอยู่" ได้ติดชาร์ตอันดับสูงสุด 2 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 7 เมษายน พ.ศ. 2557 จากเว็บไซต์ Gmember และติดอันดับสูงสุด 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 5 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
"เจ็บแค่ไหนก็ยังรักอยู่" เวอร์ชันของ ฟิล์ม บงกช เป็นซิงเกิลและเพลงประกอบละครเรื่อง "อย่าลืมฉัน" ในปี พ.ศ. 2557 เช่นเดียวกัน ออกจำหน่ายในวันที่ 7 พฤษภาคม พ.ศ. 2557
ชีสิว
จอสิว (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กจอสิว เป็นชาวเมืองก่วนผิง มฑฑลเหอเป่ย มีความรู้ความคิดสูง ชำนาญในพิชัยสงคราม ซื่อสัตย์สุจริต เป็นที่ปรึกษาของอ้วนเสี้ยว เมื่ออ้วนเสี้ยวจะยกทัพไปรบกับโจโฉที่กัวต๋อ ( กวนตู้ ) ซึ่งเป็นคราวปราชัยอย่างย่อยยับ จอสิวได้ทัดทานไว้เช่นเดียวกับเตียนฮอง และยังได้แนะนำให้อ้วนเสี้ยวใช้ยุทธวิธีถ่วงการรบ เพราะรู้ว่าเสบียงอาหารของกองทัพโจโฉมีน้อย อ้วยเสี้ยวโกรธ หาว่าจอสิวแนะนำไม่เข้าเรื่อง จึงให้เอาตัวจอสิวจำขังไว้ เสร็จศึกจะฆ่าพร้อมด้วยเตียนฮอง ระหว่างถูกขัง จอสิวเห็นดาววิปริต อันตรายจะเกิดแก่อ้วนเสี้ยว สู้ปลุกให้อ้วนเสี้ยวลุกขึ้นระวังคลังเสบียงที่อัวเจ๋า อ้วนเสี้ยวไม่เชื่อ สั่งให้เอาตัวผู้คุมไปประหารชีวิตฐานปล่อยจอสิวออกมาแล้วขังจอสิวไว้ต่อไป ครั้งอ้วนเสี้ยวแตกทัพกลับไปแล้ว โจโฉปลดปล่อยจอสิวออกมา และเกลี้ยกล่อมเอาไว้เป็นพวก จอสิวไม่ยอม ด่าโจโฉต่างๆนานา โจโฉไม่โกรธ ให้แต่งโต๊ะเลี้ยงจอสิวเป็นอันดี พอตกกลางคืน จอสิวลักม้าตัวหนึ่ง จะหนีไปหาอ้วนเสี้ยว ทหารโจโฉจับตัวได้ โจโฉจึงสั่งให้ประหารชีวิต แล้วให้ฝังศพไว้ริมแม่น้ำเหลืองและให้จารึกบนศิลาสดุดีความซื่อตรงจงรัก ภักดีต่อนายขงจอสิวเป็นอันมาก
กรดแล็กติก
กรดแล็กติก หรือ กรดน้ำนม เป็นสารประกอบเคมีซึ่งมีบทบาทในกระบวนการทางชีวเคมีหลายอย่าง แยกได้ครั้งแรกเมื่อ ค.ศ. 1870 โดยคาร์ล วิลเฮล์ม ชีลเลอ นักเคมีชาวสวีเดน กรดแล็กติกเป็นกรดคาร์บ็อกซิลิกมีสูตรเคมี CHOHCOOH มีหมู่ไฮดรอกซิลติดกับหมู่คาร์บ็อกซิล ทำให้เป็นกรดแอลฟาไฮดร็อกซี (AHA)
ในสารละลาย สามารถเสียโปรตอนจากหมู่คาร์บ็อกซิล ทำให้ได้ไอออนแล็กเตต CHCH(OH)COO pK น้อยกว่า 1 หน่วยเมื่อเทียบกับกรดแอซิติก หมายความว่า กรดแล็กติกเสียโปรตอนได้ง่ายกว่ากรดแอซิติกสิบเท่า ความเป็นกรดที่สูงกว่านี้เป็นผลจากสะพานไฮโดรเจนในโมเลกุลระหว่างหมู่แอลฟาไฮดร็อกซิลกับหมู่คาร์บ็อกซิเลต ทำให้หมู่คาร์บ็อกซิเลตดึงดูดโปรตอนของมันได้เข้มน้อยลง
สโมสรฟุตบอลชลบุรี 2558
ฤดูกาล 2558 เป็นฤดูกาลที่ 10 ของชลบุรี เอฟซีในไทยพรีเมียร์ลีก
ตารางอันดับ
ตลาดซื้อขายฟุตบอลไทยเปิดตลาด
รอบแรกวันที่ 6 พฤศจิกายน 2557 ถึง 28 มกราคม 2558 
รอบสองวันที่ 3 มิถุนายน 2558 ถึง 30 กรกฎาคม 2558
ข้อมูล ณ วันที่ 29 มกราคม 2558
พรรคอิสระ (พ.ศ. 2512)
พรรคอิสระ () พรรคการเมืองไทยที่ได้จดทะเบียนก่อตั้งตามพระราชบัญญัติพรรคการเมือง พ.ศ. 2511 เป็นลำดับที่ 13/2512
พรรคอิสระได้ยื่นจดทะเบียนก่อตั้งพรรคต่อนายพ่วง สุวรรณรัฐ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 15 เมษายน พ.ศ. 2512 โดยมีโกศล ไกรฤกษ์เป็นหัวหน้าพรรค บุญธรรม ชุมดวง เป็นเลขาธิการพรรค ส่วนบุญเลิศ ชินวัตร และ สมพงษ์ อยู่หุ่น เป็นรองหัวหน้าพรรค
โดยมีคณะกรรมการบริหารพรรคชุดแรก ประกอบด้วย
พรรคอิสระ ได้รวบรวมผู้ที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จำนวน 17 ที่นั่ง ได้แก่
พรรคอิสระถูกยุบพร้อมกับพรรคการเมืองอื่น ๆ เมื่อวันที่ 17 พฤศจิกายน 2514 ตามคำสั่งคณะปฏิวัติที่มีจอมพล ถนอม กิตติขจร เป็นหัวหน้าคณะ ประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง
เดชพล จันศิริ
เดชพล จันศิริ นักธุรกิจ ชาวไทยผู้เป็นเจ้าของสโมสร เชฟฟีลด์เวนส์เดย์ ในลีกแชมเปียนชิปของอังกฤษ และเป็นหนึ่งในผู้บริหารของบริษัท ไทยยูเนียนโฟรเซ็น บริษัทผู้ผลิตและส่งออกผลิตภัณฑ์จาก ปลาทูน่า รายใหญ่ที่สุดของโลก
ไทยป็อป
ไทยป็อป เป็นแนวเพลงของไทยที่มาจากเพลงป็อปฝั่งตะวันตก ปรากฏในช่วงยุค 2520 ในช่วงนั้นรู้จักกันในนาม เพลงสตริง ได้เข้าสู่กระแสนิยมหลักในยุค 2530 และได้เป็นที่โดดเด่นตั้งแต่นั้นมาในวงการเพลงไทย
เพลงสตริงมีต้นกำเนิดจากวงดนตรีอาร์แอนด์บีและเซิรฟร็อกอเมริกันเซ่น เดอะเวนเจอส์ (The Ventures) และ ดิก เดล, แนวเพลงเอ็กโซติกา (Exotica), ร็อกอะบิลลี (rockabilly) และ คันทรี ได้เข้ามาในประเทศไทย โดยทหารอเมริกันและออสเตรเลียในช่วงที่ทหารประจำการในเวียดนามในยุค 2500 และ 2510 นอกจากนี้ยังเอาดนตรีได้รับอิทธิพลมาจากการบุกของอังกฤษ รวมทั้ง ร็อกแอนด์โรล, การาจร็อก และเพลงประกอบภาพยนตร์ฮอลลีวู้ด เพลงสตริงยังครอบคลุมไทยร็อก เพลงแดนซ์ แร็ป และเพลงสมัยนิยมที่ได้อิทธิพลจากตะวันตก แต่ไม่รวมถึงเพลงเพื่อชีวิต
ในยุค 2520 ได้เพิ่มแนวเพลงอื่นได้แก่ ดิสโก้ ฟังก์ แดนซ์และร็อก ศิลปินแนวเพลงสตริงในยุคแรกได้แก่ ดิอิมพอสซิเบิ้ล, และ แกรนด์เอ็กซ์. ต่อมามีศิลปินในยุค 2520 ได้แก่ ธงไชย แมคอินไตย์, พุ่มพวง ดวงจันทร์, อัสนี-วสันต์ ไมโคร, พลอย, ดิ อินโนเซ้นท์ และศิลปินที่ประสบความสำเร็จมากที่สุดในช่วงยุค 2530 คริสติน่า อากีล่าร์, ติ๊ก ชีโร่, เจตริน วรรธนะสิน, บอยสเก๊าท์, นูโว, ลิฟท์กับออย, โจอี้ บอย และ ทาทา ยัง
ช่อง 3 เอสดี
ช่อง 3 เอสดี () เป็นช่องโทรทัศน์ภาคพื้นดินระบบดิจิทัล กลุ่มบริการทางธุรกิจระดับชาติ ประเภทรายการทั่วไป ความละเอียดมาตรฐาน (Standard Definition - SD) ซึ่งบริษัท บีอีซี-มัลติมีเดีย จำกัด เป็นผู้รับใบอนุญาตประกอบกิจการจาก กสทช. เริ่มออกอากาศเป็นปฐมทัศน์ ตั้งแต่วันที่ 25 เมษายน พ.ศ. 2557 โดยกำหนดสัดส่วนผังรายการออกเป็น ประเภทข่าวสารและสาระ ร้อยละ 60 กับประเภทปกิณกะบันเทิง ร้อยละ 40 ซึ่งประกอบด้วยเนื้อหาจากต่างประเทศ อาทิ ภาพยนตร์และละครชุด ในภาษาจีน, ภาษาเกาหลี และภาษาอังกฤษเป็นสำคัญ ร่วมกับเนื้อหาของผู้ผลิตสัญชาติไทย เช่นบริษัท บีอีซี-เทโร เอ็นเตอร์เทนเมนต์ จำกัด (มหาชน), บริษัท ทีวีธันเดอร์ จำกัด (มหาชน), บริษัท บรอดคาสต์ไทยเทเลวิชัน จำกัด, อาร์แอลจี, มาร์กอินมีเดีย เป็นต้น รวมถึงนำละครโทรทัศน์ ซึ่งเคยออกอากาศทางไทยทีวีสีช่อง 3 มาแพร่ภาพอีกครั้งด้วย
ปี 2559 ช่อง 3 เอสดีเริ่มออกอากาศละครที่สร้างขึ้นเพื่อช่อง 3 เอสดีโดยเฉพาะเริ่มต้นด้วยละคร 5 เรื่องได้แก่ นารีริษยา,มายาฉิมพลี,ม่านดอกงิ้ว , ไฟเปลี่ยนสี และ ลูกผู้ชายเลือดเดือด ซึ่งละครเรื่องแรกที่ออกอากาศคือเรื่อง ลูกผู้ชายเลือดเดือด โดยออกอากาศทุกวันจันทร์-พฤหัส เวลา 19.35 น. และวันศุกร์ เวลา 19.15 น. ออกอากาศตอนแรกวันที่ 18 พฤษภาคม พ.ศ. 2559
แกออนชาร์ต
แกออนมิวสิกชาร์ต () เป็นชาร์ตเพลงของประเทศเกาหลีใต้ จะคล้ายกับบิลบอร์ดชาร์ตในสหรัฐอเมริกาและออริคอนชาร์ตในประเทศญี่ปุ่น
ชาร์ตอันดับทั้งหมด 100 อันดับแรก ก่อนในช่วงกลางปี 2014 ดิจิทัล, สตรีมมิง, ดาวน์โหลด และชาร์ตโนแรบังอยู่ที่ในอันดับที่ 200
หากฉันตาย
"หากฉันตาย" เป็นซิงเกิลของวงซิกส์ตี้ ไมลส์ ประพันธ์เนื้อร้อง-ทำนองโดย บดินทร์ เจริญราษฎร์ และเรียบเรียงโดย ซิกส์ตี้ ไมลส์ ออกจำหน่ายในวันที่ 23 กันยายน พ.ศ. 2556
เพลง "หากฉันตาย" ติดอันดับสูงสุดที่ 11 จากการจัดอันดับของ 98 FM Fat Radio ในชาร์ต Fat Chart, Fat 40 ประจำวันที่ 3 พฤศจิกายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
สหภาพประชาชนมาร์แฮนอินโดนีเซีย
สหภาพประชาชนมาร์แฮนอินโดนีเซีย (Indonesian Marhaen People's Union; ภาษาอินโดนีเซีย: Persatuan Rakyat Marhaen Indonesia) เป็นที่รู้จักกันในชื่อย่อว่าเปอร์ไม (Permai) เป็นขบวนการทางสังคมในอินโดนีเซีย ทำงานทั้งในรูปพรรคการเมืองและสมาคมอาบังงัน ก่อตั้งเมื่อ 17 ธันวาคม พ.ศ. 2488 ผู้นำคือเมย การ์ตาวินาตา
เปอร์ไมเรียกหลักการทางศาสนาของตนว่าลัทธิมาร์แฮน ขบวนการต้องการสร้างศาสตร์บริสุทธิ์ เช่น ความเชื่อแบบดั้งเดิมของชวาก่อนการเข้ามาของศาสนาฮินดูและศาสนาอิสลาม กลุ่มนี้สนับสนุนลัทธิชาตินิยมปัญจศีลของอินโดนีเซีย เปอร์ไมต่อต้านอิสลามในฐานะศาสนาของต่างชาติที่ขัดแย้งกับวัฒนธรรมชวา แม้จะปฏิเสธศาสนาฮินดูแต่ได้นำแนวคิดจากศาสนาฮินดูมาใช้อยู่มาก
ในเดือนกุมภาพันธ์ พ.ศ. 2491 ขบวนการปฏิวัติประชาชนที่นำโดยตัน มะละกาได้ก่อตั้งขึ้นโดยเปอร์ไมเป็นส่วนหนึ่งของขบวนการนี้ การต่อต้านอิสลามของเปอร์ไมทำให้พรรคนิยมอิสลามรวมตัวกัน ใน พ.ศ. 2497 ได้มีการประท้วงต่อต้านคำแถลงการณ์ของผู้นำเปอร์ไม เมย การ์ตาวินาตา มีผู้เข้าร่วมการประท้วงราวห้าแสนคน การจัดงานแต่งงานและงานศพแบบเปอร์ไมได้สร้างความเจ็บใจให้แก่องค์กรมุสลิม เปอร์ไมไม่ได้มีสถานะเป็นศาสนา
ในการเลือกตั้ง พ.ศ. 2498 เปอร์ไมได้รับเลือก 1 ที่นั่ง หลังการเลือกตั้ง เปอร์ไมเข้ารวมกับส่วนความก้าวหน้าแห่งชาติซึ่งประกอบด้วยกลุ่มทางการเมือง 10 กลุ่มจากชวา ในการเลือกตั้งสมาชิกสภาร่างรัฐธรรมนูญในพ.ศ. 2498 พรรคนี้ได้ 2 ที่นั่ง
พรรคแห่งชาติอินโดนีเซียลัทธิมาร์แฮน
พรรคแห่งชาติอินโดนีเซียลัทธิมาร์แฮน (Indonesian National Party Marhaenism; ภาษาอินโดนีเซีย: Partai Nasional Indonesia Marhaenisme) เป็นพรรคการเมืองในอินโดนีเซีย โดยในวันที่ 26 ตุลาคม พ.ศ. 2538 ซูเปอนี อดีตสมาชิกพรรคแห่งชาติอินโดนีเซียได้ก่อตั้งสหภาพแห่งชาติอินโดนีเซียขึ้น เมื่อซูฮาร์โตหมดอำนาจใน พ.ศ. 2541 จึงเปลี่ยนชื่อเป็นพรรคแห่งชาติอินโดนีเซียโดยได้ประกาศตั้งพรรคในวันที่ 17 มิถุนายน พ.ศ. 2541 ทำให้นิยมเรียกพรรคนี้ว่าพรรคแห่งชาติอินโดนีเซียซูเปนีเพื่อให้ต่างจากพรรคแห่งชาติอินโดนีเซียพรรคอื่นๆที่ต่างกล่าวอ้างว่าสืบทอดมาจากพรรคเดิม
ในเดือนธันวาคม พ.ศ. 2541 พรรคแห่งชาติอินโดนีเซียซูเปนีเข้ารวมกับพรรคแห่งชาติอินโดนีเซียมาซา มาร์แฮนและเข้าร่วมการเลือกตั้ง พ.ศ. 2542 ได้คะแนนเสียง 0.33% ได้ 1 ที่นั่ง หลังการเลือกตั้ง พรรคเปลี่ยนมาใช้ชื่อพรรคแห่งชาติอินโดนีเซียมาร์แฮนเพื่อเตรียมเข้าร่วมการเลือกตั้ง พ.ศ. 2547 ในวันที่ 4 กรกฎาคม พ.ศ. 2543 สุขมวตี ซูการ์โนปุตรี ลูกสาวอีกคนหนึ่งของซูการ์โนได้เข้าร่วมกับพรรคและได้เป็นหัวหน้าพรรค พรรคได้คะแนน 0.8% และได้ 1 ที่นั่ง พรรคเข้าร่วมในการเลือกตั้งใน พ.ศ. 2552 และได้คะแนนเพียง 0.3% ไม่ได้รับเลือกตั้ง
แก้วหน้าม้า
แก้วหน้าม้า เป็นวรรณคดีไทย พระนิพนธ์ในพระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์ ประพันธ์ขึ้นในสมัยรัชกาลที่ 2 นอกจากพระนิพนธ์เรื่องนี้แล้ว ยังทรงมีผลงานพระนิพนธ์อื่น ๆ เช่น บทละครนอกเรื่องยอพระกลิ่น โคลงนิราศฉะเชิงเทรา บทละครนอกโม่งป่า และเพลงยาวสังวาสอีกหลายสำนวน
อะเกน (อีพี)
อะเกน เป็นมินิอัลบั้มลำดับที่ 5 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 10 ตุลาคม ค.ศ. 2013 โดย คอร์คอนเทนส์มีเดีย เป็นอัลบั้มแรกที่ปล่อยออกหลังจากที่สมาชิกอี อารึมออกจากวง และพวกเขาออกอัลบั้มประกอบด้วยสมาชิกหกคนเหมือนเดิม
เมื่อวันที่ 15 กันยายน 2013 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "อะเกน" อัลบั้มได้รับการปล่อยตัวในระบบดิจิตอลเมื่อวันที่ 10 ตุลาคมรวมถึงซิงเกิล "นัมเบอร์ไนน์" (넘버나인) และ บีคอสไอโน (느낌 아니까; "Neukkim Anikka") และมิวสิควิดีโอของพวกเธอ
ลัทธิมาร์แฮน
ลัทธิมาร์แฮน (Marhaenism; ภาษาอินโดนีเซีย: Marhaenisme) เป็นคำที่อธิบายโดยประธานาธิบดีซูการ์โนเมื่อ 3 กรกฎาคม พ.ศ. 2500 ที่ บันดุง เป็นลัทธิในอินโดนีเซียที่มีความคล้ายคลึงกับลัทธิสังคมนิยม นักวิชาการบางคนเชื่อว่าลัทธิมาร์แฮนเป็นรูปแบบหนึ่งของลัทธิมาร์ก
แนวคิดของลัทธิมาร์แฮนนั้นในมุมมองทางการเมืองที่เรียกร้องให้มีความเป็นเอกภาพทางชาตินิยม วัฒนธรรม และเศรษฐกิจแบบฝ่ายซ้าย ประณามลัทธิเสรีนิยมและปักเจกนิยม รวมทั้งหลักการของตะวันตกและตะวันออก ลัทธิมาร์แฮนเป็นแนวคิดหลักของ พรรคแห่งชาติอินโดนีเซียลัทธิมาร์แฮน
ลาวสูง
ลาวสูง (ภาษาลาว: ລາວສູງ [láːw sǔːŋ]) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนที่อาศัยในพื้นที่สูงในลาว คิดเป็น 9% ของประชากรลาวทั้งประเทศ ประชากรที่เป็นลาวสูงไม่ได้มีเฉพาะชาวม้งเท่านั้น แต่รวมชาวเย้า อาข่า ผู้น้อย และกลุ่มชาติพันธุ์อื่นๆที่อยู่ในเขตเทือกเขาของลาว
ชนกลุ่มนี้นับถือผี ซึ่งมีทั้งการนับถือผีแบบลาว ความเชื่อแบบม้ง ลัทธิเต๋าแบบเย้า บางส่วนนับถือศาสนาพุทธเถรวาท ลาวสูงบางกลุ่มได้ต่อสู้กับขบวนการปะเทดลาวที่ได้จัดตั้งรัฐบาลใน พ.ศ. 2518 เพื่อรักษาการปกครองระบอบราชอาณาจักรในลาว ประชาชนหลายกล่มอพยพออกจากจีนตอนใต้และลาวไปตั้งหลักแหล่งในสหรัฐอเมริกาและออสเตรเลียระหว่าง พ.ศ. 2503 – 2523 เพื่อหลีกหนีระบอบคอมมิวนิสต์ในลาว
ลาวเทิง
ลาวเทิง (ภาษาลาว: ລາວເທິງ [láːo tʰə́ŋ]) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนในลาวที่ไม่ใช่ลาวลุ่มและลาวสูง มีกลุ่มชาติพันธุ์ที่หลากหลาย ส่วนใหญ่พูดภาษาในตระกูลออสโตร-เอเชียติก ใน พ.ศ.2536 คิดเป็น 24% ของประชากรลาวทั้งหมด 
ลาวเทิงส่วนใหญ่พูดภาษากลุ่มมอญ-เขมรซึ่งเป็นกลุ่มชนที่เชื่อว่าเคยเป็นชนส่วนใหญ่ในแผ่นดินใหญ่ของเอเชียตะวันออกเฉียงใต้ ซึ่งเข้ามาในบริเวณนี้ในยุคก่อนประวัติศาสตร์ ตามตำนานน้ำเต้าปุงของลาวที่ชาวลาวเทิงออกมาจากน้ำเต้าก่อน ปัจจุบัน ลาวเทิงอยู่ในพื้นที่สูงของลาว เคยทำนามาก่อน จนเมื่อชาวลาวลุ่มเข้ามาถึงลาว จึงอพยพขึ้นไปอยู่ที่สูงขึ้น
ในลาว กลุ่มลาวเทิงมักถูกเรียกในภาษาลาวว่าข่าหรือข้า (ภาษาลาว: ຂ້າ) แสดงว่กลุ่มชนนี้เคยถูกใช้เป็นแรงงานของชาวลาวลุ่มมาก่อน มาตรฐานการดำรงชีวิตของลาวเทิงค่อนข้างต่ำกว่าลาวกลุ่มอื่น
ลาวลุ่ม
ลาวลุ่ม (ภาษาลาว: ລາວລຸ່ມ) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนที่อยู่ในที่ลุ่ม ส่วนมากเป็นกลุ่มชาติพันธุ์ไท-ไต-ลาว ซึ่งเป็นชนส่วนใหญ่ในประเทศลาว เป็นกลุ่มที่ตั้งหลักแหล่งตามที่ราบลุ่มแม่น้ำตามแนวแม่น้ำโขง คิดเป็น 68% ของประชากรในลาว และเป็นกลุ่มชาติพันธุ์ลาวเกินครึ่ง ที่เหลือเป็นชาวพวนและชาวผู้ไท และกลุ่มชาติพันธุ์ไทอื่นๆที่มีความใกล้เคียงกัน
แสงสุดท้าย
"แสงสุดท้าย" เป็นเพลงจากอัลบั้มของวงดนตรีบอดี้สแลม ในอัลบั้ม "คราม" ประพันธ์เนื้อร้องโดย โป โปษยะนุกูล, ขจรเดช พรมรักษา แต่งทำนองและเรียบเรียงโดย อาทิวราห์ คงมาลัย เนื้อหาเพลง "แสงสุดท้าย" สื่อถึงคงมาจากชีวิตจริงของใครคนใดคนหนึ่งซึ่งก็น่ายกย่องมากที่อุปสรรคเยอะแต่ก็มีหลักคิดรวมทั้งสามารถฝ่าฟันมาจนประสบความสำเร็จได้ ถึงแม้ว่าเพลงแสงสุดท้ายไม่ได้ออกเป็นซิงเกิล แต่เพลงนี้เป็น 1 ในเพลงฮิตจากอัลบั้มที่ประสบความสำเร็จและได้รับความนิยมมากเช่นเดียวกัน
"แสงสุดท้าย (นั่งเล่น Version)" เป็นซิงเกิลของวงดนตรีบอดี้สแลม ออกจำหน่ายในวันที่ 23 กรกฎาคม พ.ศ. 2555 โดยเป็น 1 ในเพลงที่ใช้แสดงในคอนเสิร์ตบอดี้สแลมนั่งเล่น ในวันที่ 10-11-12 กุมภาพันธ์ 2555
"แสงสุดท้าย (G19 Version)" เป็นซิงเกิลของรวมศิลปินจีนี่เรคอร์ดส ออกจำหน่ายในวันที่ 15 พฤศจิกายน พ.ศ. 2560 โดยเป็น 1 ในเพลงคอนเสิร์ต จี 19 fest กว่าจะร็อคเท่าวันนี้
มิวสิกวีดิโอนี้เผยแพร่ครั้งแรกในวันที่  15 พฤศจิกายน พ.ศ. 2560 โดยเริ่มจากเหล่าศิลปิน G19 ได้มายืนกับแสงไฟแต่ละทุกคน
จอห์นทราโวลตาวอนนาบี
จอห์นทราโวลตาวอนนาบี เป็นมินิอัลบั้มลำดับที่ 2 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 29 มิถุนายน ค.ศ. 2011
เมื่อวันที่ 24 มิถุนายน คอร์คอนเทนส์มีเดียได้ปล่อยทีเซอร์ 59 วินาที ของวง ที-อารา "โรลี-โพลี" วิดีโอที่ถูกปล่อยออกมาเมื่อสามวันก่อนกำหนดเดิม เนื่องจากคำขอของแฟน ๆ มิวสิกวิดีโอ 12 นาที เต็มรูปแบบ ได้รับการปล่อยตัวเมื่อวันที่ 4 กรกฎาคม
ไม่ใช่ไม่รัก
"ไม่ใช่ไม่รัก" เป็นซิงเกิลของฟิล์ม บงกช ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 27 มิถุนายน พ.ศ. 2556 และเป็นเพลงประกอบละครเรื่อง "วันนี้ที่รอคอย" ในปี พ.ศ. 2556
เพลง "ไม่ใช่ไม่รัก" ได้ติดชาร์ตอันดับสูงสุด 2 ใน 5 ของชาร์ตหมวดเพลง GMM Gmember Chart Song Top 5 ประจำวันที่ 1 กรกฎาคม พ.ศ. 2556 จากเว็บไซต์ Gmember
รัตนาภรณ์ กลิ่นกุหลาบหิรัญ
รัตนาภรณ์ กลิ่นกุหลาบหิรัญ (ชื่อเล่น : มิ้ม) เป็นนางงามและนักแสดงชาวไทย มีชื่อเสียงจากการประกวด มิสยูนิเวิร์สไทยแลนด์ 2013 โดยเข้ารอบ40คนสุดท้าย จากนั้นได้สร้างชื่อเสียงในวงการบันเทิงโดยการ รับบท เป็นลูกหว้า จากละคร เรื่อง สงครามนางงาม
รัตนาภรณ์ กลิ่นกุหลาบหิรัญ ( Rattanapond Klinkulabhiran ) เกิดวันที่ 15 พฤษภาคม พ.ศ. 2534 มิ้มเริ่มเข้าวงการจากการประกวดนางงามเวทีต่างๆ อาจจะเรียกว่านางงามเดินสายเลยก็ว่าได้ มิ้มเป็นหนึ่งในผู้เข้าประกวดนางสาวไทย ปี 2013 โดยสามารถผ่านเข้าสู่รอบ 10 คนสุดท้าย ได้หมายเลยประจำตัว คือ M14 นอกจากนี้ยังได้เข้าประกวด มิสไทยแลนด์ไชนีส คอสโม เพเจ้นท์ 2011 และในภูมิภาคเอเชีย เป็นตัวแทนประเทศไทยเข้าร่วมประกวด Miss Chinese Cosmos Southest Asia ที่ประเทศมาเลเซีย คว้ารางวัล Miss Photogenic มิ้มได้มีโอกาสประกวด มิสยูนิเวิร์สไทยแลนด์ 2013 โดยเป็นตัวเก็งอันดับต้นๆ สุดท้ายสามารถเข้ารอบ40คนสุดท้ายปิดเส้นทางนางงามก่อนเข้าสู่วงการบันเทิง
แบล็กอายส์ (อีพี)
แบล็กอายส์ เป็นมินิอัลบั้มลำดับที่ 3 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 18 พฤศจิกายน ค.ศ. 2012 โดย คอร์คอนเทนส์มีเดีย
ฟอร์ด แมดด็อกซ์ ฟอร์ด
ฟอร์ด แมดด็อกซ์ ฟอร์ด (; 17 ธันวาคม ค.ศ. 1873 – 26 มิถุนายน ค.ศ. 1939) เป็นนักเขียนและกวีชาวอังกฤษ มีผลงานที่เป็นที่รู้จักคือ "The Good Soldier" ซึ่ง "The Observer" ยกย่องให้เป็นหนึ่งใน "นิยาย 100 เรื่องที่ดีที่สุดตลอดกาล" และ "The Guardian" ยกให้เป็นหนึ่งใน "นิยาย 1000 เรื่องที่ทุกคนควรอ่าน"
ฟอร์ด แมดด็อกซ์ ฟอร์ด เกิดเมื่อ ค.ศ. 1873 ที่วิมเบิลดัน เป็นบุตรชายคนโตของแคทเธอรีน แมดด็อกซ์ บราน์และฟรานซิส เฮฟเฟอร์ เมื่ออายุได้ 18 ปี เขาเขียนนิยายเล่มแรก "The Shifting of Fire" ต่อมาเมื่อฟอร์ดมีอายุได้ 35 ปี เขาก็ก่อตั้งนิตยสาร "English Review" จัดพิมพ์ผลงานของนักเขียนร่วมสมัยของเขา เช่น ดี. เอช. ลอว์เรนซ์, เอสรา เพาด์ ในปี ค.ศ. 1915 เขาก็ตีพิมพ์ "The Good Soldier" ซึ่งมีเนื้อหาเกี่ยวกับโศกนาฏกรรมในชีวิตของทหาร นิยายเรื่องนี้ได้รับการตอบรับเป็นอย่างดี หลังสงครามโลกครั้งที่หนึ่งสิ้นสุดลง ฟอร์ดก็เปลี่ยนชื่อเป็น "ฟอร์ด แมดด็อกซ์ ฟอร์ด" เพื่อเป็นเกียรติแก่ฟอร์ด แมดด็อกซ์ บราวน์ คุณตาของเขา ซึ่งเป็นจิตรกรแนวก่อนราฟาเอล ผู้วาดภาพ "ทัศน์สุดท้ายของอังกฤษ" และย้ายไปอยู่ที่ปารีส ทำงานเป็นบรรณาธิการของนิตยสาร "Transatlantic Review" ซึ่งตีพิมพ์ของเจมส์ จอยซ์ และเออร์เนสต์ เฮมิงเวย์ ฟอร์ดเสียชีวิตที่ดูวิลล์ ประเทศฝรั่งเศส เมื่อ ค.ศ. 1939 ขณะมีอายุได้ 65 ปี